September | 2008 | Om te probeer verstaan
Posted on September 30, 2008 by Retha | 1 comment
Daar is ‘n reël uit die gebed St. Francis van Assissi wat sê:
Posted on September 28, 2008 by Retha | 3 Kommentaar
Daar is ‘n soekenjin-term wat disproporsioneel baie mense by hierdie blog uitbring. Heelwat mense kom hier uit omdat hulle “Sondagskool les” of iets derglik getik het. En julle wat só hier uitkom is seker gefrustreerd, want eintlik was hier tot dusvêr net een pos onder daardie blog-kategorie.
Ek was egter al lank van voorneme om te begin om my lesmateriaal te deel. En toe vra ek myself: Waar begin ek?
En na vanoggend se kerkdiens weet ek: Ek begin nie by die lesse met die interessantste prente by nie. Ek begin nie by die lesse met die meeste aktiwiteite nie. Ek begin nie by liedjies waarvoor ek ekstra versies geskryf het nie. Die beste plek om te begin, is by God se liefde. As jy hierdie kort les by jou Sondagskoolklas of kinderkerk doen, sal jy waarskynlik nog aktiwiteite/ ‘n bybelverse/liedjies/ getuienis/ toepassings op die tema nodig hê omdat hierdie net ‘n kort les is. Maar jy as kinderwerker kan mos God vra wat Hy wil hê deel van jou les moet wees.
Let daarop dat hierdie les op die Sentrale Waarheid Metode geskryf is. Daar is ‘n waarheid (God het jou lief) wat op relevante plekke herhaal word, sodat daardie waarheid (so bid ons) ingang sal kry in die kind se hart en verstand.
Hier is die PDF van die les “God het jou lief” En hier is prente, regs-kliek om groot te sien, en dan die groot weergawe te “save” vir uitdruk.
Naskrif: Ek glo nie daar is meer kopiereg op die prente(Jesus voor Pilatus en Jesus aan die kruis) hierby nie. Dit kom uit ‘n Sondagskool-handleiding wat al meer as ‘n dekade gelede uit gebruik gegaan het.
Posted in Idees vir Sondagskool Kleuterkerk Bybelklubs, Los gedagtes, Paper Dolls
God ‘n versinsel van predikante om werk vir hulself te skep?
Posted on September 26, 2008 by Retha | Lewer kommentaar
Daar is party stellings van ateïste wat ek maar net nie kan kleinkry nie. Een van hulle is: “Julle God is ‘n versinsel van predikante om werk te kan hê. God word net verkondig sodat predikante ‘n salaris kan hê.”
Nou as dit waar was, waarom sou die aspirant-prediker nie vir iets anders gaan leer het nie? Predikante is gewoonlik van die laags besoldigde mense vir hulle aantal jare opleiding.
En jou gemiddelde gemeente het meer onbetaalde verkondigers – Sondagskool-onnies, Bybelstudie-groepleiers, ens. – as predikante. Die woord word dus nie net/ hoofsaaklik vir finansiële redes verkondig nie.
Dit wil vir my voorkom dat die beskuldiger wat dit sê, dit glo oor hy dit op ‘n ateïstiese webblad/ in ‘n ateïstiese boek lees. En hy glo dit maar sonder bevraagtekening, want as hy daaroor sou dink, sou hy dadelik sien dis onrealisties.
Daar is ‘n argument waarmee gelowiges dikwels gekonfronteer word as hulle sê dat hulle iets doen, want “die Bybel sê so.” Die argument is basies as volg:
“Die Bybel sê dinge oor steniging en onrein kos en offers en ander rituele. Jy neem nie aan wat die Bybel sê oor varkvleis eet/ steniging as straf/ offerhandes/ ens. sê is letterlik van toepassing vandag nie. Waarom neem jy dan Bybelverse oor seksuele gedrag as letterlik van toepassing vandag op?”
Hierdie argument het dikwels lang lyste van spesifieke reëls uit Eksodus en Levitikus by waarna ons nie meer luister nie. (Sommiges verdraai selfs hierdie reëls. ‘n Grappie van die spotprent-tekenaar Zapiro praat bv. oor “Moet ek iemand stenig as hy klere van gemengde lap dra?” Intussen is gemengde lap en steniging glad nie deel van dieselfde bepaling nie!) Een groep wat lief is vir die argument, is mense wat nie daarvan hou dat homoseksuele dade sonde genoem word nie.
Die argument klink eenvoudig, maar dit is nie ‘n akkurate argument nie. Die Nuwe Testament sê ‘n paar dinge oor hierdie Eksodus- en Levitikus- verse:
Handeline 10 vertel hoe Petrus geleer het dat die ou reëls oor reinheid en onreinheid nie meer geldig is nie. In Matteus 15:1-20 en Markus 7:1-19 sê Jesus ook dat reinheid oor ander sake gaan. Paulus erken dieselfde ding in Rom. 14:14 se eerste deel.
Kortom: Die Nuwe Testament (letterlik geïnterpreteer), sê dat heelwat rituele wetgewing in Eksodus, Levitikus en Deuteronomium nie meer tel nie, die tyd daarvoor is verby. Dieselfde Nuwe Testament word dan ook letterlik geïnterpreteer op heelwat ander sake. Hierdie sake sluit opdragte oor regte en verkeerde seksuele gedrag in.
Dis eenvoudig. Wanneer jy as gelowige aan Levitikus herinner word oor jy sekere verse as God se opdragte vir gedrag voorhou, antwoord net dat jy die Nuwe Testament- verse wat sê hierdie rituele geld nie meer nie óók as letterlik van toepassing vandag opneem. Daardie argument neem glad nie konteks in ag nie. En konteks is iets wat ons elkeen moet soek as ons Bybel lees.
Tagged vrae wat pla
Tomas word myns insiens onregverdig behandel deur gelowiges. Hy word soms net onthou vir sy skeptiese “Ek sal glo as ek my hande in die spykermerke druk” opmerking. Maar Tomas was nie skepties oor iets wat die ander dissipels net aanvaar het nie.
Jesus het op ‘n stadium aan die dissipels verskyn en hulle almal sy hande en voete gewys. (Lukas 24:33-43) Selfs toe wou hulle volgens hierdie gedeelte nie glo hy is lewendig nie. Hy moes selfs bewys hy kan eet, dat hy nie ‘n spook is nie.
Tomas was nie daardie keer daar nie, (Joh. 20:24) en toe Jesus weer verskyn, wou Tomas óók sien wat die ander gesien het voor hy glo. Jesus wys hom, laat hom kyk en voel. Tomas antwoord: “My Here en my God!” Tomas vra nie dat Jesus moet eet, sodat hy kan sien Jesus is nie ‘n spook nie. Dit wil voorkom dat Tomas miskien selfs effens makliker bewyse aanvaar het as die ander.
[Jesus se antwoord oor mense wat glo sonder dat hulle gesien het, praat ook nie van mense wat sonder bewyse moet glo nie. Ons weet meeste wat ons weet deur:
a) mense met gesag te glo (Byvoorbeeld, jy lees die koerant of kyk nuus en hoor van ‘n oproer in ‘n Asiatiese land. Of jy het gehoor by ander dat motorolie belangrik is in jou kar, voor jy nog ‘n kar gehad het om te toets of dit waar is.)
Jesus het ‘n manier gemaak om hierdie verhouding te kan regmaak, en jou geneigdheid tot die verkeerde te herstel: Hy is in jou plek gestraf. Hy het die dood oorwin.(5) Hy vra dat jy Hom aanneem en volg. Dit behels o.a. om te erken dat jy sonde gedoen het.(6)
As jy kies om Hom aan te neem en te volg, maak God jou van binne af nuut.(7) Hierdie nuutmaak begin nou al, maar in die lewe na die dood sal die gelowiges en die skepping volkome nuutgemaak wees.
Jy kan hierdie eenvoudige boodskap óf aanvaar, óf verwerp. Mense van oraloor die wêreld, alle ouderdomme en vlakke van geleerdheid, getuig hoe hulle hierdie boodskap biddend aangeneem het, en dit die beste besluit is wat hulle ooit gemaak het.
Skakels soos hierdie of hierdie of hierdie sê net dat jy myns insiens nie “intelligensie” of “logika” moet noem as redes waarom jy dit verwerp nie.
Tagged blindheid vir waarheid,Christenskap,Geloof,verandering,waarheid